**საქართველოში ახალი კორონავირუსის COVID-19 გავრცელებასთან დაკავშირებული ღონისძიებების შესახებ ინფორმაცია**

 2020 წელს ახალი კორონავირუსის გავრცელებამ მნიშვნელოვანი რყევები გამოიწვია გლობალურ ეკონომიკაში. პანდემიამ ეკონომიკური რეცესია გამოიწვია საქართველოშიც, რის შედეგადაც მივიღეთ რეალური ეკონომიკური კლება 6,2%-ის ოდენობით.

 „საქართველოს 2021 წლის სახელმწიფო ბიუჯეტის შესახებ“ საქართველოს კანონი დამტკიცდა გასული წლის დეკემბერში, რა დროსაც საქართველოში ახალი კორონავირუსის COVID-19 გავრცელების მაჩვენებელი ყველაზე მაღალ ნიშნულზე იყო და შესაბამისად მნიშვნელოვანი შეზღუდვები მოქმედებდა, რაც დიდ გავლენას ახდენდა ეკონომიკის განვითარებაზე.

 2020 წლის ბოლოსთვის არსებული ვითარების გათვალისწინებით ეკონომიკის მყისიერი აღდგენის მოლოდინები არ არსებობდა და 2021 წლის ბიუჯეტიც დაიგეგმა მეტწილად პანდემიის მართვისა და მისი გავრცელების შესაკავებლად დაწესებული შეზღუდვების ეფექტის ნაწილობრივ გასანეიტრალებლად. ბიუჯეტი, შეზღუდული ფისკალური რესურსის მიუხედავად, ითვალისწინებდა მოსახლეობის და ბიზნესის მხარდამჭერი პროგრამების და ჯანმრთელობის დაცვის ღონისძიებების დაფინანსებას.

 2021 წელი საკმაოდ მძიმე ეკონომიკური ტენდენციებით დაიწყო და იანვარში რეალური ეკონომიკის კლებამ 11,5%, ხოლო თებერვალში 5,1% შეადგინა. ეკონომიკური განვითარების ტენდენციებში დადებითი დინამიკა პირველად მარტში დაფიქსირდა, თუმცა ჯამურად, პირველ კვარტალში ეკონომიკური კლების მაჩვენებელმა 4,5% შეადგინა.

 ეკონომიკური პარამეტრები რადიკალურად შეიცვალა აპრილიდან, რა დროსაც მნიშვნელოვნად გაიზარდა ექსპორტ-იმპორტის, დღგ-ის გადამხდელ საწარმოთა ბრუნვების, საფინანსო სექტორის ზრდის, წმინდა ფულადი გზავნილების და სხვა ეკონომიკური მაჩვენებლები. საბოლოო ჯამში II კვარტალში ზრდამ 29.9 პროცენტი შეადგინა, ხოლო 2021 წლის ცხრა თვის მთლიანი შიდა პროდუქტის საშუალო რეალურმა ზრდამ, წინა წლის შესაბამის პერიოდთან 11.3 პროცენტი შეადგინა.

 დადებითი ეკონომიკური ტენდენციების გათვალისწინებით, საქართველოს მთავრობამ მიმდინარე წლის ივლისში განაახლა ეკონომიკური ზრდის მაჩვენებლები. განახლებული მაკროეკონომიკური პარამეტრების მიხედვით, საბაზო სცენარში 2021 წლის რეალური ეკონომიკური ზრდის პროგნოზი თავდაპირველი 4.3%-დან გაიზარდა 7.7%-მდ, ხოლო მიმდინარე პროგნოზით - 9.5%. ასევე, გაიზარდა მთლიანი შიდა პროდუქტის დეფლატორი (განახლებული პროგნოზით 8.0%). რეალური ეკონომიკური ზრდისა და მშპ-ის დეფლატორის განახლებული პროგნოზების მიხედვით გადაანგარიშებული მთლიანი შიდა პროდუქტის ნომინალური მაჩვენებელი 57,2 მლრდ ლარს შეადგენს.

 ეკონომიკური აღდგენის პარალელურად მომზადდა 2021 წლის ბიუჯეტში ცვლილებები, რომელიც საქართველოს პარლამენტის მიერ დამტკიცდა მიმდინარე წლის ივლისში. ივლისში განხორციელებული ცვლილებების ერთ-ერთ მიზანს წარმოადგენდა COVID-19-ის მართვა და მასთან დაკავშირებული ჯანმრთელობის დაცვის ღონისძიებების დასაფინანსებლად დამატებითი რესურსების მიმართვა, კერძოდ 2021 წლისათვის გაზრდილია პანდემიის მართვასთან დაკავშირებული ჯანდაცვის დანახარჯების დაფინანსება, ინფიცირებულთა მკურნალობის, ვაქცინაციის და ზოგადად პანდემიის მართვისთვის საჭირო ხარჯების დასაფინანსებლად.

# **საქართველოში ახალი კორონავირუსის (COVID-19) პანდემიის გამო, ანტიკრიზისული გეგმის ფარგლებში საქართველოს მთავრობის მიერ განხორციელებული ღონისძიებები**

საქართველოს მთავრობის მიერ შემუშვებული ანტიკრიზისული გეგმით გათვალისწინებული ღონისძიებების დასაფინანსებლად, საქართველოს ფინანსთა სამინისტრომ 2020-2021 წლებში წარმატებით დაასრულა მოლაპარაკებები საერთაშორისო საფინანსო ინსტიტუტებთან, მათ შორის საერთაშორისო სავალუტო ფონდთან და მსოფლიო ბანკთან, დონორული დაფინანსების მობილიზების მიზნით. შედეგად 2020-2021 წელს, მიღწეულ იქნა შეთანხმება 1.95 მლრდ ევროზე (2.34 მლრდ აშშ დოლარი) მეტი რესურსის მოზიდვის თაობაზე. 2020-2021 წლის 9 თვის მდგომარეობით უკვე ხელმოწერილი ხელშეკრულებების მთლიანმა რესურსმა შეადგინა 1.84 მლრდ ევრო (2.20 მლრდ აშშ დოლარი), საიდანაც 1.68 მლრდ ევრო (2.01 მლრდ დოლარი) იყო პანდემიის გამოწვევებზე საპასუხოდ სპეციალურად და დამატებით მოზიდული თანხა. აღნიშნული რესურსიდან, 2021 წლის 9 თვის მდგომარეობით, ჩამორიცხულ იქნა 1.525 მლრდ ევრო (1.83 მლრდ აშშ დოლარი) ძირითადად საბიუჯეტო დახმარების ტიპის სესხების სახით, რაც გულისხმობს რომ ჩამორიცხული რესურსი მიიმართა სწორედ პანდემიასთან დაკავშირებული საჭიროებების დასაფინანსებლად.

| **დასახელება** |  | **ხელმოწერის თარიღი** | **ხელმოწერილი თანხა(მლნ ევრო)** | **მ.შ. კოვიდის გარეშე დაგეგმილი** | **კოვიდისთვის დამატებით მოზიდული** | **ჩამორიცხული თანხა(მლნ ევრო)** | **კოვიდისთვის დამატებით მოზიდულიდან ჩამორიცხული(მლნ ევრო)** |
| --- | --- | --- | --- | --- | --- | --- | --- |
| საქართველოსა და რეკონსტრუქციისა და განვითარების საერთაშორისო ბანკს (IBRD) შორის სასესხო შეთანხმება „ეკონომიკური მართვისა და კონკურენტუნარიანობის განვითარების პოლიტიკისთვის“ (DPO)  | WB | 30.03.2020 |  45.0  |  45.0  |  -  |  45.0  |  45.0  |
| საქართველოსა და რეკონსტრუქციისა და განვითარების საერთაშორისო ბანკს (IBRD) შორის “COVID-19-ის წინააღმდეგ სწრაფი რეაგირების პროექტი“-ს სასესხო შეთანხმება | WB | 01.05.2020 |  73.1  |   |  73.1  |  65.5  |  65.5  |
| საქართველოსა და აზიის ინფრასტრუქტურის საინვესტიციო ბანკს (AIIB) შორის სასესხო შეთანხმება „COVID-19-ის წინააღმდეგ სწრაფი რეაგირების პროექტი“ | AIIB | 21.05.2020 |  91.3  |   |  91.3  |  80.9  |  80.9  |
| საქართველოსა და საფრანგეთის განვითარების სააგენტოს შორის სასესხო შეთანხმება (სოციალური კეთილდღეობის პროგრამა)  | AFD | 22.05.2020 |  70.0  |  30.0  |  40.0  |  70.0  |  40.0  |
| საქართველოსა და საფრანგეთის განვითარების სააგენტოს შორის სასესხო შეთანხმება (საქართველოს ენერგეტიკის სექტორის მხარდაჭერა)  | AFD | 22.05.2020 |  120.0  |  30.0  |  90.0  |  120.0  |  90.0  |
| საქართველოსა და რეკონსტრუქციის საკრედიტო ბანკს (KfW) შორის სასესხო შეთანხმება (საქართველოს ენერგეტიკის სექტორის მხარდაჭერა)  | KFW | 28.05.2020 |  90.0  |  30.0  |  60.0  |  90.0  |  60.0  |
| საქართველოსა და აზიის განვითარების ბანკს (ADB) შორის სასესხო შეთანხმების (COVID-19-ზე საგანგებო რეაგირებისა და დანახარჯების მხარდამჭერი პროგრამა)  | ADB | 02.06.2020 |  92.3  |   |  92.3  |  92.3  |  92.3  |
| საქართველოსა და რეკონსტრუქციისა და განვითარების საერთაშორისო ბანკს (IBRD) შორის სასესხო შეთანხმება „დამატებითი სესხი ეკონომიკური მართვისა და კონკურენტუნარიანობის განვითარების პოლიტიკისთვის“ (DPO)  | WB | 07.07.2020 |  45.0  |   |  45.0  |  45.0  |  45.0  |
| საქართველოსა და აზიის ინფრასტრუქტურის საინვესტიციო ბანკს (AIIB) შორის სასესხო შეთანხმება (ეკონომიკური მართვის და კონკურენტუნარინობის პროგრამა: COVID-19-ის კრიზისის შემსუბუქება) | AIIB | 28.07.2020 |  45.0  |   |  45.0  |  45.0  |  45.0  |
| რეკონსტრუქციის საკრედიტო ბანკსა (KfW) და საქართველოს შორის სასესხო შეთანხმება (პოლიტიკაზე დაფუძნებული სესხი (PBL) „საქართველოს ეკონომიკის კონკურენტუნარიანობისა და კრიზისის მიმართ მდგრადობის გასაძლიერებლად“) | KFW | 07.08.2020 |  180.0  |   |  180.0  |  180.0  |  180.0  |
| ევროკავშირს (როგორც სესხის გამცემს), საქართველოს (როგორც სესხის მიმღებს), და საქართველოს ეროვნულ ბანკს (როგორც სესხის მიმღების ფინანსურ აგენტს) შორის „მაკრო-ფინანსური დახმარება საქართველოსთვის IV“ სასესხო შეთანხმება | EU | 22.09.2020 |  150.0  |   |  150.0  |  75.0  |  75.0  |
| საქართველოსა და აზიის განვითარების ბანკს (ADB) შორის სასესხო შეთანხმება (ჩვეულებრივი ოპერაციები) (ფისკალური მდგრადობის და სოციალური დაცვის პროგრამა) | ADB | 29.10.2020 |  170.8  |   |  170.8  |  170.8  |  170.8  |
| საქართველოსა და რეკონსტრუქციის საკრედიტო ბანკს (KfW) შორის „COVID- 19 პანდემიის კონტექსტში სოციალური უსაფრთხოება“ საგრანტო შეთანხმება | KFW | 29.10.2020 |  5.8  |   |  5.8  |  5.4  |  5.4  |
| გაფართოებული დაფინანსების მექანიზმის (EFF) პროგრამის ფარგლებში (COVID-19-ის პანდემია) საერთაშორისო სავალუტო ფონდიდან (IMF) მისაღები სახსრები | imf |   |  171.8  |   |  171.8  |  171.8  |  171.8  |
| საქართველოსა და ევროკავშირს შორის ფინანსური შეთანხმება "ფისკალური მდგრადობის პროგრამა" (გრანტი)  | EU | 28.09.2020 |  75.0  |   |  75.0  |  60.0  |  60.0  |
| საქართველოსა და აზიის განვითარების ბანკს შორის (ADB) სასესხო შეთანხმება "თანამედროვე უნარები უკეთესი სამუშაო ადგილებისთვის"  | ADB | 9.12.2020 |  42.4  |   |  42.4  |  42.4  |  42.4  |
| საქართველოსა და აზიის განვითარების ბანკს შორის (ADB) სასესხო შეთანხმება "წყალმომრაგებისა და წყალარინების სექტორის მდგრადი განვითარების პროგრამა"  | ADB | 15.10.2020 |  115.3  |   |  115.3  |  70.9  |  70.9  |
| GUMIP ცვლილება და რეპროგრამირება კოვიდ პანდემიის კონტექსტში | EIB | 21.12.2020 |  100.0  |   |  100.0  |  50.0  |  50.0  |
| საქართველოსა და რეკონსტრუქციის საკრედიტო ბანკს (KfW) შორის „COVID- 19 პანდემიის კონტექსტში სოციალური უსაფრთხოება“ სასესხო შეთანხმება | KFW | 29.10.2020 |  15.0  |   |  15.0  |  14.9  |  14.9  |
| ევროკავშირს (როგორც სესხის გამცემს), საქართველოს (როგორც სესხის მიმღებს), და საქართველოს ეროვნულ ბანკს (როგორც სესხის მიმღების ფინანსურ აგენტს) შორის „მაკრო-ფინანსური დახმარება საქართველოსთვის III“ სასესხო და საგრანტო შეთანხმება | EU | 31.08.2018 |  28.0  |  25.0  |  3.0  |  28.0  |  3.0  |
| საქართველოსა და რეკონსტრუქციისა და განვითარების საერთაშორისო ბანკს (IBRD) შორის სასესხო შეთანხმების (საქართველოს მიკრო, მცირე და საშუალო ზომის საწარმოების დახმარებისა და აღდგენის პროექტი) | WB | 17.05.2021 |  85.0  |   |  85.0  |  -  |  -  |
| საქართველოსა და რეკონსტრუქციისა და განვითარების საერთაშორისო ბანკს (IBRD) შორის სასესხო შეთანხმების (COVID-19-ის წინააღმდეგ სწრაფი რეაგირების პროექტის დამატებითი დაფინანსება) | WB | 09.06.2021 |  28.7  |   |  28.7  |  2.6  |  2.6  |
| **სულ Euro** |  |  | **1,839.6** | **160.0** | **1,679.6** | **1,525.5** | **1,410.5** |
| **სულ USD** |  |  | **2,207.5** | **192.0** | **2,015.5** | **1,830.6** | **1,692.6** |

# **COVID-19 პანდემიისთან დაკავშირებული ანტიკრიზისული გეგმით გათვალისწინებული ძირითადი ღონისძიებების დაფინანსება**

 2020-2021 წლებში (9 თვის მდგომარეობით) COVID-19 პანდემიასთან დაკავშირებული საქართველოს მთავრობის ანტიკრიზისული გეგმით გათვალისწინებული ღონისძიებებზე ფაქტიურად მიმართული იქნა:

*მლნ ლარი*

|  |  |  |  |
| --- | --- | --- | --- |
| **ღონისძიება** | **2020 წელი ფაქტი** | **2021 წლის გეგმა** | **2021 წლის 9 თვე** |
| **ჯანმრთელობის დაცვის მიმართულება** | **417.8** | **985.8** | **764.5** |
|  *მათ შორის, COVID-19-ის ვაქცინაზე ხელმისაწვდომობა* | 16.7 | 165.0 | 149.7 |
| **მისახლეობის სოციალური დაცვის მიმართულება** | **918.0** | **389.7** | **369.1** |
| სოციალურად დაუცველი ოჯახებისათვის ფულადი დახმარება/ კომპენსაცია | 64.7 | 75.1 | 74.9 |
| შშმ პირებისათვის ფულადი დახმარება/კომპენსაცია | 26.0 | 27.3 | 27.3 |
| ფულადი დახმარება/კომპენსაცია დაქირავებით მომუშავე ფიზიკური პირებისათვის | 131.2 | 148.3 | 148.3 |
| COVID-19-დან გამომდინარე მოსახლეობის კომუნალური გადასახადების სუბსიდირება/გაზრდილი ტარიფის სუბსიდისიდირება (*2021 წლიდან*) | 382.7 | 139.0 | 118.6 |
| 18 წლამდე ბავშვთა ერთჯერადი სოციალური დახმარება | 187.8 |  |  |
|  *მათ შორის, StopCoV ფონდიდან გამოყიფილი და გადახდილი* | *122.8* |  |  |
| ერთჯერადი სოციალური დახმარება უმაღლესი საგანმანათლებლო დაწესებულების სოციალურად დაუცველი სტუდენტების სწავლის საფასურის დაფინანსება | 14.8 |  |  |
| **ბიზნესის მხარდაჭერის მიმართულება** | **588.3** | **491.4** | **352.1** |
| სამშენებლო სექტორის ხელშეწყობა | 9.0 | 33.3 | 8.8 |
| [მცირე, საშუალო და საოჯახო სასტუმრო/სარესტორნო ინდუსტრიის ხელშეწყობისათვის საჭირო ღონისძიებების განხორციელება](file:///C%3A%5CUsers%5CYuri%5CDesktop%5C6%20tve%202021%5CEKA%20Copy%20of%202021%205%20monthsN%20and%20COVID.xlsx#Sheet1!_ftn1) | 51.2 |   |   |
| [საკრედიტო-საგარანტიო სქემა](file:///C%3A%5CUsers%5CYuri%5CDesktop%5C6%20tve%202021%5CEKA%20Copy%20of%202021%205%20monthsN%20and%20COVID.xlsx#Sheet1!_ftn2) | 47.0 | 50.0 | 17.7 |
| პირველადი მოხმარების სასურსათო პროდუქტებზე ფასების შენარჩუნების სახელმწიფო პროგრამა | 6.2 | 16.7 | 16.7 |
| სასოფლო-სამეურნეო დანიშნულების მიწის ნაკვეთების მესაკუთრეთა ხელშეწყობის სახელმწიფო პროგრამა | 29.2 | 2.1 | 2.1 |
| 2021 წლის განმავლობაში სურსათის მწარმოებლებისთვის ელექტრონერგიაზე ტარიფის ზრდის 50%-ის სუბსიდირება | 0.0 | 13.0 | 6.6 |
| სოფლის მეურნეობის მხარდაჭერის სხვა ღონიძიებები | 127.0 | 136.3 | 60.3 |
|  *მათ შორის, რთველის ხელშეწყობა* | *104.3* | *136.3* | *60.3* |
| მიკრო და მცირე მეწარმეობის ხელშეწყობა - მცირე გრანტები | 2.5 | 15.0 | 14.3 |
| საშემოსავლო გადასახადის შეღავათი | 316.2 | 225.0 | 225.6 |
| **სულ ანტიკრიზისული გეგმით გათვალისწინებული ღონისძიებებზე მიმართული ასიგნებები** | **1,924.1** | **1,866.9** | **1,485.7** |
| **ეკონომიკის ხელშემწყობი სხვა დამატებითი პაკეტები** | **1,634.0** | **1,700.0** | **1,382.7** |
| კომერციული ბანკების ლიკვიდურობის ზრდა  | 594.0 |   |   |
| საგადასახადო ზედმეტობის (დღგ-ის) დაბრუნება | 1,040.0 | 1,700.0 | 1,382.7 |
| **სულ ჯამი** | **3,558.1** | **3,566.9** | **2,868.4** |

* ახალი კორონავირუსის (COVID-19) გავრცელებიდან გამომდინარე, მოსახლეობის ჯანმრთელობის დაცვასთან დაკავშირებულ გამოწვევებზე რეაგირების ეფექტიანი მექანიზმების შემუშავებისა და მართვის მიზნით, საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს, სსიპ - ლ. საყვარელიძის სახელობის დაავადებათა კონტროლისა და საზოგადოებივი ჯანმრთელობის  ეროვნული ცენტრისა და სსიპ-ჯანმრთელობის ეროვნული სააგენტოს მიერ  ყველა შესაბამის სახელმწიფო უწყებასთან კოორდინაციით და  აგრეთვე, ჯანდაცვის მსოფლიო ორგანიზაციის რეკომენდაციების გათვალისწინებით, საანგარიშო პერიოდში განხორციელდა ქვეყანაში „COVID – 19“-ის   მასიური გავრცელების რისკების შემცირებისა და თავიდან აცილების რიგი ღონისძიებები, მათ შორის შესყიდულ იქნა ინდივიდუალური დაცვის საშუალებები, კორონავირუსის სადიაგნოსტიკო ტესტები, განხორციელდა საკარანტინე სივრცეების სასტუმრო მომსახურება/სამედიცინო მეთვალყურეობა, საკარანტინე სივრცეების სამედიცინო პერსონალით და პირველადი სამედიცინო დანიშნულების საგნებით/მედიკამენტებით უზრუნველყოფა, საეჭვო და დადასტურებელი შემთხვევის მართვა და პაციენტების სტაციონარული მკურნალობა (საკარანტინე სივრცეების სასტუმრო მომსახურება გაეწია 14.0 ათასზე მეტ ბენეფიციარს), საანგარიშო პერიოდში შესყიდულია 4 483.5 ათასამდე დოზა ვაქცინა, ხოლო ფიზიკურად ქვეყანაში შემოვიდა 3 483.5 ათასი დოზა (მათ შორის, 723.1 ათასი დონაციის სახით). სულ ზემოაღნიშნული მიზნებისათვის საანგარიშო პერიოდში საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს ხაზით მიმართულ იქნა 719.9 მლნ ლარი;
* საქართველოს მთავრობის გადაწყვეტილებით COVID-19-ის საწინააღმდეგო ვაქცინაციის პოპულარიზაციის ხელშეწყობის მიზნით, ვაქცინაციის წამახალისებელი კამპანიის ფარგლებში განხორციელდა საქართველოს მოქალაქეების (16 წლის ასაკიდან) წახალისება, ლატარიის „აიცერი და მოიგე“ გათამაშების დაფინანსება. აღნიშნული ღონისძიების დასაფინანსებლად საანგარიშო პერიოდში მიმართულ იქნა 848.4 ათასი ლარი;
* სსიპ - ტურიზმის ეროვნულმა ადმინისტრაციამ სავალდებულო კარანტინის ფარგლებში განახორციელა 33.8 ათასი პირის (საქართველოს მოქალაქეები (მათ შორის ჯანდაცვის მსოფლიო ორგანიზაციის მიერ მაღალი რისკის ზონად ნომინირებული არეებიდან შემოსული საქართველოს მოქალაქეები) და უცხო ქვეყნის მოქალაქეები) განთავსებასთან, ტრანსპორტირებასთან, კვებასთან, დასუფთავებასთან, უსაფრთხოებასა და საკარანტინო პერიოდში შესაბამისი პირობების შექმნასთან დაკავშირებული სხვადასხვა სახის ღონისძიებები. სულ ამ მიზნით საანგარიშო პერიოდში მიმართულ იქნა 17.1 მლნ ლარი;
* ახალი კორონავირუსით (SARS-COV-2) გამოწვეული ინფექციის (COVID-19) შედეგად მიყენებული ზიანის შემსუბუქების მიზნობრივი სახელმწიფო პროგრამის ფარგლებში განხორციელდა საქართველოს მთავრობის მიერ დადგენილი: მოწყვლადი ჯგუფების (სოციალურად დაუცველი ოჯახები, მკვეთრად გამოხატული შეზღუდული შესაძლებლობის მქონე პირები და შეზღუდული შესაძლებლობის მქონე ბავშვები, დაქირავებით მომუშავე ფიზიკური პირები, ინდივიდუალური მეწარმეები და გადასახადის გადამხდელი ფიზიკური პირები) ფულადი დახმარების/კომპენსაციის დაფინანსება:
* სოციალურად დაუცველი ოჯახების მონაცემთა ერთიან ბაზაში რეგისტრირებული, 65 000-დან 100 000-მდე სარეიტინგო ქულის მქონე ოჯახებისთვის − ოჯახის წევრზე 35 ლარის (ერთწევრიანი ოჯახისთვის − 70 ლარის, ორწევრიანი ოჯახისთვის − 90 ლარის; საანგარიშო პერიოდში ისარგებლა 254.9 ათასზე მეტმა პირმა); სოციალურად დაუცველი ოჯახების მონაცემთა ერთიან ბაზაში რეგისტრირებული, 100 000-მდე სარეიტინგო ქულის მქონე ოჯახებისთვის, რომელთაც ჰყავთ 3 ან 3-ზე მეტი 16 წლის ასაკის  ჩათვლით ბავშვი, ოჯახზე 100 ლარის ოდენობით (6 თვე, საანგარიშო პერიოდში ისარგებლა 172.4 ათასზე მეტმა პირმა). სულ საანგარიშო პერიოდში მიიმართა 74.9 მლნ ლარი;
* მკვეთრად გამოხატული შეზღუდული შესაძლებლობის მქონე პირებისთვის და შეზღუდული შესაძლებლობის მქონე ბავშვებისთვის, თვეში 100 ლარის ოდენობით (6 თვე, საანგარიშო პერიოდში ისარგებლა 45.9 ათასზე მეტმა პირმა). სულ მიიმართა 27.3 მლნ ლარი;
* დაქირავებით მომუშავე ფიზიკური პირებისთვის ყოველთვიურად 200 ლარის ოდენობით (6 თვე, საანგარიშო პერიოდში ისარგებლა 139.6 ათასზე მეტმა პირმა). სულ მიმართული თანხა 148.0 მლნ ლარი;
* ინდივიდუალური მეწარმეებისა და გადასახადის გადამხდელი ფიზიკური პირებისთვის, ერთჯერადი დახმარების სახით 300 ლარის ოდენობით განსაზღვრული დახმარება გაიცა 1 233 პირზე, სულ მიმართული თანხა 369.9 ათასი ლარი;
* ახალი კორონავირუსით (COVID-19) გამოწვეული სოციალურ-ეკონომიკური მდგომარეობის გაუარესების გამო 2021 წელს გაგრძელდა მოსახლეობის სოციალური დახმარება კომუნალური გადასახადების სუბსიდირებით, კერძოდ: ელექტროენერგიის 200 კილოვატ/საათი ან 200 კილოვატ/საათზე ნაკლები მოცულობის, ბუნებრივი გაზის 200 მ³ ან 200 მ³-ზე ნაკლები მოცულობის, სასმელი წყლის/წყალარინების და დასუფთავების მოსაკრებლის  გადასახადის სუბსიდირება (იანვარ - თებერვალი). გარდა ამისა, განხორციელდა 2021 წლის იანვრიდან ელექტროენერგიაზე გაზრდილი ტარიფის სუბსიდირება (იანვარ - აგვისტო) საყოფაცხოვრებო მომხმარებლისათვის ტარიფის ზრდის სრული ოდენობით 200 კილოვატ/საათზე მეტ, მაგრამ არა უმეტეს 301 კილოვატ/საათის მოცულობაზე. საანგარიშო პერიოდში აღნიშნული მიზნებისთვის საქართველოს ეკონომიკისა და მდგრადი განვითარების სამინისტროს მიერ  მიმართულ იქნა სულ 118.6 მლნ ლარი (მათ შორის: კომუნალური გადასახადების სუბსიდირება - 83.2 მლნ ლარი; ელექტროენერგიაზე გაზრდილი ტარიფის სუბსიდირება - 35.4 მლნ ლარი);
* საქართველოს საჯარო სკოლებისათვის დარიგებულია 2.9 მლნ ერთეული პირბადე და 106.1 ათასი ერთეული (5 ლიტრიანი) ხელის სადეზინფექციო საშუალება. ასევე, საჯარო სკოლებში განსახორციელებელ სადენზიფექციო სამუშაოებთან დაკავშირებით შეძენილია 15.2 ათასი ლიტრი სადენზიფექციო კონცენტრატი (იატაკის). შესყიდულია 10.0 ათასი ცალი უკონტაქტო ელექტრო თერმომეტრი, 3.0 ათასი ერთეული დისპანსერი და 1.8 ათასი ცალი დეზობარიერი;
* ოკუპირებულ რეგიონებში მცხოვრები მოსახლეობისთვის COVID – 19-ით ინფიცირებული ავადმყოფების დახმარების აღმოჩენის მიზნით, განხორციელდა საქართველოს კონტროლირებად ტერიტორიაზე პაციენტების გადმოყვანა და მკურნალობა. საანგარიშო პერიოდში 350-მდე კოვიდ - ინფიცირებულ ადამიანს გაეწია სამედიცინო მომსახურება; ოკუპირებულ რეგიონებში მცხოვრებ მოსახლეობაზე გავრცელდა კოვიდ-საწინააღმდეგო ვაქცინაციის პროგრამა;
* COVID - 19 პანდემიის შედეგების შემსუბუქების მიზნით, სოციალური დახმარების ფაგლებში, საოკუპაციო ხაზთან მდებარე კონფლიქტით დაზარალებულ ობოლ და შშმ ბავშვებს გადაეცათ ჰიგიენური საშუალებებისა და საკვები პროდუქტების 322 კალათა;
* საკოორდინაციო მექანიზმის საშუალებით, აფხაზეთის რეგიონს მიეწოდა საჭირო სამედიცინო საშუალებები, მათ შორის სწრაფი ტესტები, იმუნიზაციის ვაქცინები, დიაბეტის წამლები, ტუბერკულოზის საწინააღმდეგო ანტიბიოტიკები და აივ/შიდსის საწინააღმდეგო მედიკამენტები;
* ახალი კორონავირუსის (COVID-19) გავრცელებიდან გამომდინარე ეკონომიკის წინაშე არსებული ახალი გამოწვევების საპასუხოდ 2021 წლის ბოლომდე გაგრძელდა გარდამავალი პირობები ბიზნესის მხარდაჭერის არსებულ პროგრამაში - საკრედიტო საგარანტიო სქემა. აგრეთვე, გაგრძელდა სამშენებლო სექტორის ხელშეწყობის პროგრამა და შემუშავდა ბიზნესის ხელშეწყობის დამატებითი ეფექტური მექანიზმები სარესტორნო ინდუსტრიის მიმართულებით. დაემატა სპორტული ობიექტებისა და საბავშვო ბაღების ხელშემწყობი პროგრამა. საანგარიშო პერიოდში აღნიშნული პროგრამების ფარგლებში განხორციელდა შემდეგი ღონისძიებები:
* სამშენებლო სექტორის ხელშემწყობი პროგრამის ფარგლებში 4 510 ბენეფიციარის პროცენტის სუბსიდირებისათვის კომერციულ ბანკებში გადაირიცხა 8.8 მლნ ლარი;
* მიკრო და მცირე მეწარმეობის ხელშეწყობის პროგრამის ფარგლებში დაფინანსდა 689 ბენეფიციარი და თანადაფინანსების თანხამ შეადგინა 14.3 მლნ ლარი;
* საკრედიტო-საგარანტიო სქემის ფარგლებში ბენეფიციარებზე გაფორმებული ხელშეკრულებების შესაბამისად, 2020 წლის ბოლოს სსიპ - აწარმოე საქართველოში სააგენტოს საკუთარი შემოსულობების ანგარიშზე „სახელმწიფო პროგრამის „საკრედიტო საგარანტიო სქემის” დამტკიცების თაობაზე" საქართველოს მთავრობის 2019 წლის 29 მარტის N163 დადგენილებით აღებული ვალდებულების შესასრულებლად ჩარიცხული თანხებიდან, საანგარიშო პერიოდში კომერციული ბანკების მიერ აღნიშნული ხელშეკრულებების მიხედვით გაცემული ტრანშების შესამისად განხორციელდა საგარანტიო თანების განთავსება  დეპოზიტებზე 60 ბენეფიციარისათვის 14.8 მლნ ლარის ოდენობით, ხოლო 2021 წლის სახელმწიფო ბიუჯეტით გამოყოფილი ასიგნებებიდან - 87 ბენეფიციარისათვის 17.7 მლნ ლარის ოდენობით;
* ყველაზე მეტად დაზარალებული ტურიზმის სექტორის მხარდაჭერისა და გაჯანსაღებისათვის მცირე, საშუალო და საოჯახო სასტუმრო ინდუსტრიის ხელშეწყობის მიმართულებით 14 ბენეფიციარისათვის კომერციულ ბანკებში გადაირიცხა 0.1 მლნ ლარი. აგრეთვე, ღონისძიების ორგანიზების ინდუსტრიის მხარდაჭერის მიმართულებით 12 ბენეფიციარისათვის კომერციულ ბანკებში გადაირიცხა 1.8 მლნ ლარი, სარესტორნო ინდუსტრიის ხელშეწყობის მიმართულებით - 385 ბენეფიციარისათვის 4.5 მლნ ლარი, ხოლო სპორტული ობიექტების და საბავშვო ბაღების ხელშეწყობის პროგრამის მიმართულებით - 63 ბენეფიციარისათვის 1.2  მლნ ლარი. საანგარიშო პერიოდში აღნიშნული მიზნებისთვის მიმართულ იქნა სულ 7.6 მლნ ლარი სსიპ - აწარმოე საქართველოში სააგენტოს საკუთარი შემოსულობების ანგარიშიდან;
* საქართველოს მთავრობის მიერ დამტკიცებული პროგრამის ფარგლებში, რომლის მიზანია პირველადი მოხმარების სასურსათო პროდუქტებზე არსებული საცალო სარეალიზაციო ფასების შენარჩუნება, ხელშეკრულება გაფორმდა 8 კომპანიასთან, ხელშეკრულებით განსაზღვრული დასასუბსიდირებელი ფქვილის მოცულობამ შეადგინა 50.0 ათასი ტონა. საანგარიშო პერიოდში მიმართული იქნა 16.7 მლნ ლარი;
* საქართველოს მთავრობის მიერ განსაზღვრული წესების შესაბამისად საანგარიშო პერიოდში სასოფლო-სამეურნეო დანიშნულების მიწის ნაკვეთების მესაკუთრეთა ხელშეწყობის სახელმწიფო პროგრამაში ჩართული იქნა 12 638 ფერმერი, შესაბამისად ბარათზე დარიცხული ქულების/სუბსიდიის თანხიდან ათვისებული სუბსიდიის ოდენობამ შეადგინა 2.1 მლნ ლარი;
* საანგარიშო პერიოდში სურსათის მწარმოებლებისთვის ელექტრონერგიაზე ტარიფის ზრდის 50%-ის სუბსიდირების მიზნით საქართველოს ეკონომიკისა და მდგრადი განვითარების სამინისტროს ხაზით მიმართული იყო 6.6 მლნ ლარი;
* საანგარიში პერიოდში 225.6 მლნ ლარი საშემოსავლო გადასახადის  შეღავათის (ხელფასის პირველი 750 ლარზე) სარგებელი მიიღო ბიზნესმა იმ დამსაქმებელებზე, რომელთა ხელფასიც არ აღემატება 1500 ლარს, ხოლო სულ 2020 წლის მაისიდან - 542.1 მლნ ლარზე მეტი.